  Etiketa/Príbalový leták

# LOVOHUMINE N

**NPK 12 – 4 - 6**

EÚ PRODUKT NA HNOJENIE

**Výrobca:** Lovochemie, a. s., Terezínská 57, Lovosice, 410 02, Česká republika

**Distribútor:** AGROFERT, a.s., o.z. Agrochémia, Nobelova 34, 836 05 Bratislava, Slovenská republika

**Označenie typu:** PFC 1(C)(I)(b)(ii) Viaczložkové kvapalné anorganické hnojivo s obsahom makroživiny

## **Chemické a fyzikálne vlastnosti:**

|  |  |
| --- | --- |
| **Vlastnosť** | **Hodnota** |
| Dusík celkový ako N v % hm. | 12 |
| Dusík močovinový ako N v % hm. | 12 |
| Fosfor celkový ako P2O5 v % hm. | 4 |
| Fosfor vodorozpustný ako P2O5 v % hm. | 4 |
| Draslík vodorozpustný ako K2O v % hm. | 6 |
| Bór ako B v % hm., vodorozpustný | min. 0,01 |
| Meď ako Cu v % hm., v cheláte s EDTA, vodorozpustná | 0,005 |
| Železo ako Fe v % hm., v cheláte s EDTA, vodorozpustné | min. 0,02 |
| Mangán ako Mn v % hm., v cheláte s EDTA, vodorozpustný | min. 0,01 |
| Molybdén ako Mo v % hm., ako amónna soľ, vodorozpustný | 0,002 |
| Zinok ako Zn v % hm., v cheláte s EDTA, vodorozpustný | 0,005 |
| pH zriedeného roztoku (1 : 5) | 7,0 – 9,5 |
| Hustota v kg/l pri 20 °C | cca 1,18 |

Kvapalné hnojivo je v roztoku, hnedočiernej farby.

**Obsah kontaminujúcich látok**: hnojivo spĺňa limity obsahu kontaminujúcich látok pre daný typ hnojiva podľa Nariadenia (EÚ) 2019/1009.

**Použitie:**

Hnojivo riedené vodou je univerzálnym hnojivom, aplikuje sa zálievkou alebo postrekom. Po zriedení sa používa na základné hnojenie pri pestovaní väčšiny plodín a kultúr. Je vhodné na koreňovú aj mimokoreňovú aplikáciu. Obsiahnuté huminové látky na báze prepracovaných oxyhumolitov, ktoré sú vo vodorozpustnej forme, pozitívne ovplyvňujú príjem živín, ktoré hnojivo obsahuje. Okrem rýchlosti ich príjmu súčasne ovplyvňujú aj ich využitie. Zlepšujú účinnosť fotosyntézy pri nižšej intenzite svetla, čím napomáhajú k vyrovnanej energetickej bilancii v rastlinách. Následkom toho je stimulovaná tvorba koreňových vláskov a dochádza k lepšiemu príjmu živín koreňmi. Vo výsledku tak dochádza k intenzívnemu rastu stoniek a následne k zvyšovaniu hmotnosti sušiny rastlín. Pri použití podľa požiadaviek na hnojenie rastlín je hnojivo bezo zvyšku spotrebované a nedochádza k zasoľovaniu pôdy. Vytrvalé kultúry je možné hnojiť aj po zbere. Používa sa aj na dodatočné mimokoreňové hnojenie rastlín, hlavne ak je sťažený príjem živín koreňmi. To môže byť napr. pri nepriaznivom počasí. Hnojivo sa aplikuje v ranných alebo večerných hodinách. Pri intenzívnom slnečnom žiarení hrozí na citlivých kultúrach nebezpečenstvo popálenia. Mimokoreňová výživa sa vykonáva počas hlavného vegetačného obdobia v čiastkových dávkach v najmenej 14 - ňových odstupoch. Používa sa ako plné hnojivo. Prípadný sediment nie je na škodu.

Odporúča sa jeho použitie na balkónové i záhradné kvety.

**Aplikácia:**

Vhodné na použitie pri zálievke. Nalejte odmerané množstvo 20 ml (1 viečko z 5 a 20 l balenia) hnojiva do 4 l vody. Roztok dôkladne premiešajte a je pripravený na použitie. Aplikujeme minimálne v 14 - dňových intervaloch.

Na foliárnu aplikáciu sa maximálne odporúčané dávky pohybujú v rozmedzí 3 - 6 l koncentrátu na hektár. Koncentrácia aplikovanej kvapaliny je najvhodnejšia v rozmedzí 0,5 – 1 % roztoku.

|  |  |  |  |
| --- | --- | --- | --- |
| Plodina | **Obdobie aplikácie** | **Počet aplikácií** | **Dávkovanie v l/ha** |
| Obilniny, olejniny | použitie pri aplikovaní pesticídov | 3 - 5 | 5 |
| Strukoviny | 1. pred kvitnutím, ďalšia po 3 týždňoch | 4 - 5 | 5 |
| Repka olejná | 1. vo fáze predlžovacieho rastu   2. pri tvorbe pukov až po začiatok kvitnutia | 2 x | 2 – 5 |
| Plodová zelenina | 2 x pred kvitnutím, 3 až 4 x po nasadení plodov | 5 - 6 | 4 – 6 |
| Listová zelenina | v priebehu vegetácie spolu s pesticídmi ako 0,5 % roztok | 4 - 6 |  |
| Vínna réva | po odkvitnutí pri použití pesticídov ako 0,5 % roztok | 6 - 8 | 2 |
| Malvice, kôstkoviny | po odkvitnutí pri použití pesticídov ako 0,5 % roztok | 5 - 10 |  |
| Chmeľ | počas celého vegetačného obdobia spolu s pesticídmi | 4 - 6 | 3 - 5 |
| Jahody | v intervale 14 dní až do zberu, ako 0,2 % roztok | 2 - 4 |  |

Uvedené dávky vyjadrujú orientačné množstvo hnojiva odporúčaného na aplikovanie pre danú plodinu. Konkrétne dávky a celkové množstvo je nutné spresniť podľa lokálnych podmienok a platnej legislatívy. Veľmi vhodné je využiť rozbor pôdy a rastlín, prípadne ďalšie diagnostické nástroje.

**Používať iba v prípade skutočnej potreby. Neprekračovať určené dávkovanie.**

**Označenie podľa nariadení (ES) č. 1272/2008 (CLP):**

Skin Irrit. 2; H315

Eye Irrit. 2; H319

**Výstražné symboly nebezpečnosti:**



|  |
| --- |
|  |
| **Signálne slovo:** |

Varovanie

|  |
| --- |
| **Štandardné vety o nebezpečnosti:** |
| H315 - Dráždi kožu. |
| H319 - Spôsobuje vážne poškodenie očí. |
| **Pokyny na bezpečné zaobchádzanie:** |
| P280 - Noste ochranné rukavice/ochranný odev/ochranné okuliare/ochranu tváre/prostriedky na ochranu sluchu. |
| P302+P352 - PRI KONTAKTE S POKOŽKOU: Umyte veľkým množstvom vody. |
| P305+P351+P338 - PO ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a je to možné, odstráňte ich. Pokračujte vo vyplachovaní. |
| P332+P313 - Ak sa objaví podráždenie pokožky, vyhľadajte lekársku pomoc/starostlivosť. |
| P337+P313 - Ak podráždenie očí pretrváva: vyhľadajte lekársku pomoc/starostlivosť. |
| P501 - Zneškodnite obsah/nádobu v súlade s miestnymi predpismi. |

**UFI:** FH20-G0HX-T00J-042D

**Zoznam všetkých zložiek tvoriacich viac ako 5 % hmotnosti hnojiva:**

Močovina CAS 57-13-6 (CMC 1), hydrogénfosforečnan draselný CAS 7758-11-4 (CMC 1)

Hnojivo spadá do pôsobnosti smernice Rady 91/676/EHS, o ochrane vôd pred znečistením spôsobeným dusičnanmi z poľnohospodárskych zdrojov. Hnojivo obsahuje dusík, a preto je možné ho v ohrozených oblastiach používať obmedzene. Na stanovištiach mimo ohrozené oblasti je možné hnojivo použiť bez obmedzení.

Hnojivo obsahuje močovinu, ktorá môže uvoľňovať amoniak a mať vplyv na kvalitu ovzdušia. V závislosti od miestnych podmienok je potrebné prijať vhodné nápravné opatrenia.

Doplňujúce či podrobné informácie vzhľadom k bezpečnému zaobchádzaniu a vplyvu na životné prostredie, vrátane pokynov pre prvú pomoc, sú uvedené v bezpečnostnom liste daného hnojiva.

**Doprava a skladovanie:**

Hnojivo sa dopravuje v  PE prepravníkoch alebo iných obalových jednotkách dohodnutých s odberateľom. Skladuje sa v polyetylénových, sklolaminátových zásobníkoch alebo v pôvodných obaloch. Teplota výrobku pri skladovaní nesmie klesnúť pod + 5 °C.

**Objem balenia:** 0,5, 1, 5, 10, 20, 600, 1 000 litrov a cisterny

**Spotrebujte do:** 24 mesiacov pri skladovaní v pôvodných neporušených obaloch a pri dodržaní podmienok skladovania

**Dátum výroby:**